mk mk mk mk ru mk ru ru mk mk hbs_cyr ru mk mk mk hbs_cyr ru mk ru mk mk ru hbs_cyr ru mk mk mk mk mk hbs_cyr mk mk mk hbs_cyr mk hbs_cyr ru mk mk mk mk uk ru mk ru uk mk mk mk ru mk ru mk ru mk mk mk ru mk en mk mk ru mk mk mk hbs_cyr mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk hbs_cyr mk mk mk cs mk cs mk cs mk cs mk cs mk hbs_cyr mk mk mk mk mk mk mk mk mk mk mk uk mk ru ru mk mk ru mk mk mk mk mk mk en es ru hbs_cyr ru de fr en mk en en en en
СЕФФ: Стапки на раст од 5% преку амбициозна инвестициска агенда | МКД.мк
Седница на Влада: Ограничени маржи за млечни производи
Американска политичарка: Зошто Србија мораше да се откаже...
МНР со апел за зрело и достоинствено однесување по повод...
Москва: Нема нафта за оние кои одредуваат горна граница на...
Претрес во Прилеп, приведен дилер на марихуана
Кремљ: Добро е тоа што и Америка смета дека Украинците го...
СЕФФ: Стапки на раст од 5% преку амбициозна инвестициска агенда
Преку амбициозна инвестициска агенда во инфраструктурата, зелената транзиција и дигитализација, во земјава и регионот, на среден рок можат да се постигнат стапки на раст од 5% и повеќе, и истите да бидат одржливи. Сигурна енергетска иднина може да се обезбеди само преку инвестиции во енергетската инфраструктурата, но и креирање на модели и свесност за поголема енергетска ефикасност кај потрошувачите, што во време на енергетска криза е добар начин за справување со растечките цени, особено кај земјите во развој. Подоброто поврзување на регионот и дигитализацијата ќе придонесат за развој на сите економии во регионот од Западен Балкан и тоа е вистинскиот начин за поголема конкурентност во регионот и поголема привлечност за инвеститорите.
Ова се накусо заклучоците од дискусијата за третиот столб „Дигитализација, инфраструктура, конективност и трговија“ на вториот ден од Скопскиот економски форум - СЕФФ, кој започна со обраќањата на претседателот на државата, Стево Пендаровски и претседателот на Собранието, Талат Џафери. Пораката од претседателските обраќања на СЕФФ е дека развој може да се постигне преку спорведување на четири цели -забрзување на економскиот раст, повисока заштита на животната средина и редефинирање на енергетската политика, дигитализација и образование и инклузивен развој.
Во своите воведни обраќања, со кои се отвори дискусијата за третиот пилар, претседателката на Европската банка за обнова и развој (ЕБОР), Одиле Рено-Басо и потпретседателката на Европската инвестициска банка (ЕИБ), Љиљана Павлова, посочија дека овие меѓународни финансиски институции дале и во следниот период планираат да дадат значајна поддршка за земјите од Западен Балкан во вредност од повеќе милијарди евра. Во обраќањата, тие ги потенцираа справувањето со климатските промени, инвестициите во енергетската одржливост и иновативни решенија за диверзификација на изворите на енергија, но и поддршка за проекти во транспортната инфраструктура.
На панелот за енергија и зелена транзиција, дискутираа министерот за животна средина Насер Нуредини, директорот на Секретаријатот на Енергетската заедница, Артур Лорковски, евроамбасадорот Дејвид Гир, преставникот на УНДП во земјава, Армен Григоријан, директорот на ЦЕБ за заеми и социјален развој, Кристијан Табакару, директорот на КфВ во Скопје, Рене Ехеман, извршниот директор на ЕВН, Штефан Петер, како и претседателот на Регулаторната комисија, Марко Бислимовски, додека модератор беше универзитетската професорка Александра Наќева Ружин.
Главните пораки од овој панел, на кој беа дискутирани предизвиците од енергетската криза за земјите во регионот, се дека е потребно да се инвестира во нови енергетски капацитети, да се диверзифицираат изворите за снабдување со енергија и ориентација кон обновливи извори на енергија, но исто така и поголема свесност за штедење на енергија и за енергетска ефикасност. Беше посочено и дека во земјава изминатата година, фокусот на инвеститорите кон вложување во обновлива енергија е многу важно, бидејќи само тие креираат дополнителни извори на енергија од околу 80 мегавати за една година, што е еднакво на капацитетот на ХЕ Козјак.
На панелот „Дигитализација, инфраструктура, конективност и трговија“ дебатираа министерот за транспорт и комуникации, Благој Бочварски, регионалниот менаџер на ИФЦ за Централна и Југоисточна Европа, Ари Наим, директорката на Управата за јавни приходи, Сања Лукаревска, директорката на Царинската управа, Славица Кутиров, директорот на ЕИБ за регионот, Алесандро Брагонзи, директорот на АЕК, Јетон Акики, извршниот директор на А1, Методија Мирчев и директорот на Македонски Телеком, Никола Љушев, додека модератор беше универзитетската професорка, Ширет Елези.
На овој панел беше истакната директната врска помеѓу инфраструктурата и економскиот раст - односно дека вложувањата во инфраструктурата придонесуваат за економски раст, а економскиот раст го поттикнува развојот на уште подобра инфраструктура. Беше истакнато дека изминатите години кај нас континуирано се зголемуваат капиталните расходи, како и дека е подобрена нивната реализација во изминатиот период по примената на КАПЕФ механизмот. Годинава капиталните расходи се планирани на највисоко ниво од преку половина милијарда евра и истите ќе се инвестираат во патниот и железничкиот дел на Коридорите 8 и 10, магистрали гасоводи, како и крупни еколошки инфраструктурни проекти, вклучително и капитални инвестиции во образованието и здравството.
Седница на Влада: Ограничени маржи за млечни...
Витаминка на големиот саем за храна и пијалаци...
Студенти од Германија во посета на „Брако“ –...
Нашето стопанство плаќа осма најскапа струја во...
Шаоми 12T – нови нивоа на креативност и детали во...
Македонија во Прага потпиша договор со Украина за...
31 Мај 2022 - 14:28
Геополитика, енергетика и економија: очекувања и можни сценарија за оваа зима?
За економијата, буџетот и евроинтеграциите: Од криза до раст
Ангеловска-Бежоска: Со одржување на макро-финансиската стабилност поставени се темелните вредности во економијата
Даночни реформи за намалување на сивата економија
Кремљ: На Украина може да ѝ бидат вратени територии
На Србија ѝ воведоа санкции на руската нафта, „Хрватите се...
Русија жестоко го нападна Запорожје (ФОТО+ВИДЕО)
Путин нареди најголемата европска нуклеарна централа...
САД: ОПЕК застана на страната на Русија
Што се чита во комшии?
Кога ќе ти донесат на работа уште еден „абе наше дете е“
Што ли држи девојката на слика од 1860?
Прв ден на работа по освојувањето на Нобелова награда за...
BBC, секаде кадешто е најжешко
Кога Игуаин даде поддршка за „Тумбе Кафе“ се знае по чија...
Ицо Најдовски - Перин Голготата на коските на Гоце Делчев или патила глава и уште ќе пати
На 6 октомври 1946 година почна носењето на моштите на Гоце Делчев од Софија во Скопје, столицата на слободна Македонија.
Дали знаеме како да го сработиме тоа што ќе го научиме?
Постои нужна потреба од прилагодување на студиските програми, соодветните силабуси и наставниот курикулум на реалната потреба на пазарот на труд во државата.
Стефан Вељановски Од висока инфлација до стабилна македонска економија
Во текот на оваа и претходната година, инфлацијата ја задуши македонската економија.
Издавач:  Портал њуз ДОО
02 / 3256-696  •  02 / 3256-956
078 / 219-341  •  078 / 219-342
Сите написи се користат само за лично информирање. Преземање, нивно користење и реемитување се можни само со посебен договор со основачот на порталот.
Designed and developed by